เงินบาทปิดตลาดที่ระดับ 31.30/32
ธนาคารซีไอเอ็มบีไทย รายงาน เงินบาทปิดตลาดเย็นนี้ที่ระดับ 31.30/32 ปรับตัวอ่อนค่าสวนทางเงินยูโร
20 ธ.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้ที่ระดับ 31.30/32 ปรับตัวอ่อนค่าสวนทางเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้ที่ระดับ 31.30/32 บาท/ดอลลาร์ ปรับตัวอ่อนค่าเล็กน้อยจากเปิดตลาดช่วงเช้าที่ระดับ 31.27/29 บาท/ดอลลาร์ โดยเคลื่อนไหวสวนทางกับค่าเงินยูโรที่กลับมาแข็งค่าเมื่อเทียบกับเงินดอลลาร์
"ไม่ค่อย move เท่าไหร่ แกว่งตัวในกรอบแคบๆ อ่อนค่าจากตอนเช้านิดหน่อย" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 77.92/96 เยน/ดอลลาร์ ขยับแข็งค่าจากช่วงเช้าที่ระดับ 78.03/08 เยน/ดอลลาร์ ส่วนเงินยูโรอยู่ที่ระดับ 1.3078/3082 ดอลลาร์/ยูโร ปรับตัวแข็งค่าจากระดับ 1.2996/3000 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวในกรอบเดิมระหว่าง 31.20-31.40 บาท/ดอลลาร์ โดยปัจจัยที่มีผลกระทบยังเป็นเรื่องของปัญหาหนี้สาธารณะของสหภาพยุโรป